Пикосекундни лазери (Pico)
В естетичната медицина под това наименование се крият определени лазери, които генерират свръх къси (ps) импулси. Pico лазерите може да ги разгледаме, като едно следващо стъпало, даващи един порядък (десет пъти) по-къс светлинен импулс от Q-switched лазерите. Тази им подобрена характеристика позволява раздробяването на пигментните структури на още по-дребни молекули, което води и до по-ефективното им последващо разнасяне от естествените процеси в организма. Основните дължини на вълните, на които може да срещнете Pico лазерите са: 1064 nm, 532nm и 755 nm. Към медицинските приложения на тези лазери се включват: премахване на естествени пигментации, като лентиго, слънчеви и старчески петна; премахване на татуировки и аблативен плазмен фраксел за заличаване на дълбоки бръчки, белези, стрии, разширени пори и др.
Съвет при избор: Хубавия Pico лазер влиза в работен режим до две минути, генерира повече от една дължина на вълната, с възможно  най-къс импулс и най-голяма пикова мощност.